Temperamentti vaikuttaa siihen, mitä syöt, suomalaistutkimus havaitsi – kala maistuu elämyshakuiselle mutta ei harmeja välttävälle - Kotimaa | HS.fi
Temperamentti vaikuttaa siihen, mitä syöt, suomalaistutkimus havaitsi – kala maistuu elämyshakuiselle mutta ei harmeja välttävälle
Tulos voi selittää, miksi ihmiset syövät niin eri tavoin, vaikka suositus on kaikille sama.
Temperamentti vaikuttaa siihen, mitä syöt, suomalaistutkimus havaitsi – kala maistuu elämyshakuiselle mutta ei
Kasviksia syövät varsinkin ne, jotka ovat temperamentiltaan riippuvaisia toisten hyväksynnästä. (KUVA: Sirpa Räihä / HS)
Julkaistu: 9.9. 18:04
9.9. 18:04
Ihmisen synnynnäinen temperamentti vaikuttaa siihen, millaisia ruokia hän haluaa syödä. Se havaittiin Helsingin yliopiston ja Terveyden ja hyvinvoinnin laitoksen (THL) tutkimuksessahttps://www.nature.com/articles/s41430-018-0229-4, joka ilmestyi European Journal of Clinical Nutrition -julkaisussa.
Tutkittavat olivat tutkimushetkellä 56–70-vuotiaita Helsingin syntymäkohorttiin kuuluvia naisia ja miehiä. Runsaat 1 600 heistä osallistui tutkimukseen.
Eri ruokien syömistä tiedusteltiin 128 kysymyksellä. Niissä kysyttiin esimerkiksi sitä, kuinka usein vastaaja joi rasvatonta maitoa tai söi ruisleipää, tutkimusta tehnyt tutkijatohtori Mia-Maria Perälä https://www.hs.fi/haku/?query=mia-maria+peralakertoo. Hän työskentelee THL:ssä ja Folkhälsanin tutkimuskeskuksessa.
Samaa kyselylomaketta on käytetty useissa tutkimuksissa.
Tutkittavat oli jaoteltu temperamentiltaan neljään ryhmään, joissa hallitsevia piirteitä olivat elämyshakuisuus, harmin tai riskien välttäminen, palkintoriippuvuus ja sinnikkyys.
Elämyshakuisuus kuvaa synnynnäistä valmiutta innostua uusista asioista ja välttää rutiineja. Harmin välttämisellä tarkoitetaan taipumusta välttää yllättäviä tilanteita ja vetäytyä niistä pois.
Palkintoriippuvainen saa mielihyvää sosiaalisista palkinnoista kuten toisten hyväksynnästä tai tuesta. Sinnikkyys tarkoittaa tuotteliaisuutta.
Aineistot yhdistämällä, selvisi, että temperamentti vaikuttaa siihen, millaisia ruoka-aineita ihminen valitsee.
”Se oli yllätys”, Perälä sanoo.
”Samantyyppisiä löydöksiä on saatu aiemmin. Yhteys näkyy myös Suomessa.”
Yhteys toimii nimenomaan niin päin, että temperamentti vaikuttaa ruokavalintoihin eikä päinvastoin, koska temperamentti on synnynnäinen.
Elämyshakuiset söivät tutkimuksen mukaan enemmän kalaa ja rasvaa ja joivat enemmän alkoholia. Sen sijaan viljaa, maitotuotteita ja hiilihydraatteja oli heidän ruokavalioissaan vähemmän.
Harmeja välttämään pyrkivien ruokavalio oli laadullisesti huonompi. He söivät vähemmän vihanneksia ja hedelmiä sekä kalaa ja useita vitamiineja.
Palkintoriippuvaisten ruokavalio oli terveellinen: He kertoivat syövänsä paljon vihanneksia ja saivat enemmän E-vitamiinia. Alkoholia heillä kului vähän.
Sinnikkyys ei vaikuttanut ruokavalintoihin.
Tulokset voivat selittää, miksi ihmiset tekevät niin erilaisia ruokavalintoja, vaikka ravitsemussuositukset on suunnattu kaikille.
Suosituksissa pitäisi ottaa tämä huomioon, Perälä sanoo:
”Persoonallisuus vaikuttaa siihen, mitä ihminen haluaa syödä.”
Oikaistu 9.9. kello 19:38: Jutussa kirjoitettiin aiemmin virheellisesti, että tutkittavat olivat vuosina 1934–1944 syntyneitä. Tutkittavat olivat 56-70-vuotiaita.